લખતર શહેરમાં પાતાળિયા હનુમાન, સોલંકિયા હનુમાન અને હાઈવે પર આવેલા ગેથળા હનુમાનજી લોકોની આસ્થાનું કેન્દ્ર છે. હળવદમાં રાતકડી હનુમાન, જાગૃત હનુમાન, મોજીલા હનુમાનનાં મંદિર આવેલાં છે. સુરેન્દ્રનગર શહેર, તાલુકામથકો ઉપરાંત આસપાસનાં કેટલાંક ગામ સ્થાનિક હનુમાનજી મંદિરના કારણે જ જાણીતાં છે. જેમ કે, સુરેન્દ્રનગરથી આઠ કિમી. દૂર આવેલું લટુડા ગામ અહીં બિરાજમાન લટુડિયા હનુમાનજીના કારણે જાણીતું છે. અહીંથી થોડે દૂર આવેલું નારીચાણા ગામ સ્વયંભૂ નારીચાણિયા હનુમાનજીથી ઓળખાય છે.